《送周世宁还》
明代·韩邦靖

离亭落日照秋杯，愁共寒花各暂开。
别去几时还再见，交游如子实多才。
洞庭木叶秋仍下，巴峡猿声今正哀。
鸿雁南飞还北上，可能无意寄书回。

作者简介：（1488—1523）明陕西朝邑人，字汝度，号五泉。韩邦奇弟。正德三年与兄同登进士。授工部主事。上疏指斥时政，触怒武宗，下狱，夺职为民。嘉靖初起为山西左参议，分守大同。岁饥，力请发帑赈饥，不报。遂乞归。抵家病卒。有《朝邑志》、《五泉诗集》。